Lover penger til Brann og breddeidrett

Forstår at han nå vil få mange tiggerbrev

GIVERGLAD: Trond Mohn sier han vil gi MER penger fremover, blant annet til idrettsklubber. Foto:TERJE BRINGEDAL/VG Foto: ,

Trond Mohn til VG etter tidenes gave på en milliard: - Jeg skal gi mye mer

Trond Mohn sier til VG at ha skal gi mye mer enn den milliarden han nå har gitt i gave til forskning i Bergen. Og han oppfordrer andre rike til å gjøre det samme.

Oppdatert 11. februar 2016

Artikkelen er over fem år gammel

– Jeg kommer til å gi mye mer i tiden fremover. Det er en stor glede å gi og jeg oppfordrer andre velhavende til å gjøre det samme, sier Mohn til VG.

Andre som har gitt Trond Mohn har etter den siste milliardgaven gitt anslagsvis fire milliarder kroner. På listen over Norges rikeste personer, er det noen få som utmerker seg i offentligheten. Her er noen av rikingene som gir: ** Tobakksarving og investor Johan H. Andresen seiler opp som en av de mest profilerte filantropene i Norge. Er mest kjent for Ferd Sosiale Entreprenører, som blant annet arbeider med å få barn og unge til å utvikle seg. ** Petter Stordalen gir store summer gjennom Stordalen Foundation. Fokusområdet er helse, miljø og klimaendringer. Bidrar til blant annet GreeNudge som ledes av Gunhild A. Stordalen, European Climate Foundation (ECF) og Zero. ** Christian Ringnes har forpliktet seg til å gi 300 millioner kroner til skulpturparken som er anlagt på Ekeberg i Oslo. Millionene er en ren gave. ** Forretningsmannen Hans Rasmus Astrup står bak Astrup Fearnley Museet i Oslo. ** Multimilliardær John Fredriksen har gitt store summer til Rikshospitalet og Radiumhospitalet, som i dag kalles Oslo Universitetssykehus. I 2011 ble det kjent at Fredriksen ga et titalls millioner kroner til en ny hjerteavdeling på Rikshospitalet. ** Investor og milliardær Christen Sveaas er kjent som en raus pengegiver, og i sommer ga han nær 6 millioner kroner til en ny redningsskøyte i Kristiansand. Gir store summer gjennom stiftelsen Anders Sveaas' Almennyttige Fond. ** Stein Erik Hagen har tidligere gitt 50 millioner kroner til et nytt hjertesenter ved Ullevål universitetssykehus. ** Olav Thon har gitt deler av eiendomsformuen til realfaglig forskning. Han bidrar også gjennom Olav Thons DNT-stiftelse og Olav Thons samfunnsnyttige stiftelse. Amerikanske multimilliardærer konkurrerer nærmest om å gi bort mest mulig. Mest kjent er kanskje investoren Warren Buffett som er klar på at 99 prosent av formuen skal doneres bort når han dør. Sammen med Bill Gates har Warren Buffett tatt initiativ til prosjektet «The Giving Pledge», som har som formål å få flest mulig milliardærer til å gi bort formuen. Vis mer

Han blir uten tvil årets store julenisse, etter at han har gitt en milliard kroner til Bergens Forskningsstiftelse, som i stor grad betyr Universitetet i Bergen og Haukeland Universitetssykehus, skriver Bergens Tidende.

– Fantastisk å gi

– Jeg er bergenser og det er fantastisk å gi når en opplever at det blir satt så stor pris på. Det er en voldsom inspirasjon for en giver. Jeg legger bevisst ingen føringer på hva pengene skal brukes til. Det gjør forpliktelsen større og bedre anvendelse. Og penger utenfra er også en voldsom inspirasjon for forskere, sier han og skryter av forskningsmiljøet i Bergen og Norge.

– Jeg har stor respekt for våre forskere og sammenligner dem med toppidrettsutøvere. De har lange arbeidsdager, konsentrert arbeid og de samarbeider godt. Å bidra til at de kan forske, er en stor ære, sier han.

Brann får penger

– Og det er slik at vi har lange tradisjoner i Bergen for å gi; jeg tror rundt 80 prosent av legatene i Norge har sitt utspring fra Bergen, sier han og legger til:

– Det er flott å bo i Bergen, selv om vi ikke spiller så god fotball om dagen.

– Du vil kanskje bidra med midler til Brann for å fikse på det?

– Ja, byen er Bergen og laget er Brann, så jeg må nok hjelpe til. Jeg får høre litt hva de ber om.

– Hvem andre planlegger du å gi til?

– Jeg vil støtte breddeidretten. Den innsatsen som idrettsbevegelsen gjør, kan jeg ikke få rost nok. Forebygging koster en brøkdel av reparasjon. Mange unge mennesker som er usikre på seg selv, vokser gjennom idretten, som gjør at de klarer seg videre i livet.

– Er det breddeidretten i Bergen som skal få?

– Nei, Bergen og Hordaland ja, men også hele landet.

– Du er klar over at du kommer til å få mange tiggerbrev nå?

– Ja, det er en del av Norge, så det tar jeg. Jeg ønsker dere en riktig god jul, sier Mohn, som har bygget opp sin formue gjennom selskapet Frank Mohn AS, som i vår ble solgt for 13 milliarder kroner til Alfa Laval.

Fra feide til løsning

Han havnet i en bitter feide med sin sønn, Frederik Wilhelm Mohn, som motarbeidet salget, men som ikke greide å hindre det.

Trond Mohn sier de to nå er vel forlikt etter å ha inngått en avtale.

– Vi er vel forlikte, det er en god følelse, sier Mohn.

Tidligere i høst ble det kjent at sosialdemokraten Trond Mohn gir 24 millioner kroner til venstresidens tankesmie Agenda.

Publisert: 23.12.14 kl. 12:48 Oppdatert: 11.02.16 kl. 11:49